Case ID: 1236498
Sentence 0: Məhkəmə iclası zamanı Təqsirləndirilən şəxs ona elan olunmuş ittihamda özünü təqsirli bilərək ifadəsində göstərdi ki, anası X5, iki azyaşlı uşaqları Aşırqulu Hacıyev və Ağa Hacıyevlə birlikdə yaşayır, uşaqlarının anası Süzana Əhmədova bir ildən artıq olar ki, evdən çıxıb getmişdir.Ona görə də azyaşlı uşaqlarına özü baxır, uzun müddət işsiz olduğu üçün kənddə olan mağazalara borcları yaranmış, lakin borclarını ödəmək üçün pul tapa bilməmiş, xx.xx.2020-ci il tarixdə saat 13 radələrində yaşadığı kənddən marşurut avtobusu ilə Zaqatala şəhər mərkəzi bazarına gələrək bazar ərazisində gəzməyə başlamış, saat 19 radələrində bazarda olan çərəz mağazasını görərək həmin mağazadan oğurluq etmək qərarına gəlmiş, mağazaya yan tərəfindən yaxınlaşaraq pəncərənin yapışqanlı lent yapışdırılan şüşəsini əli ilə itələyib içəri salmış, şüşə yerə düşərək sınmış, bundan sonra başını həmin pəncərədən içəri salaraq alışqanın işığında şüşəsini qırdığı pəncərənin altında sellofan torbalarda fındıq və qoz ləpəsi olduğunu görmüş, mağazaya keçmədən 1ədəd sellofan torbada fındıq və 1 ədəd sellofan torbada qoz ləpəsini götürərək V.İsmayılov küçəsi ilə “Tala dayanacağı” adlanan yerə getmişdir.